
                În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu Concesionări Închirieri, formulează următorul:


RAPORT DE SPECIALITATE
[bookmark: _Hlk9512725]la proiectul de hotărâre 
privind darea în administrare către Creșa Satu Mare a imobilului situat în Satu Mare str. Iuliu Coroianu nr. 46



În vederea dezvoltării infrastructurii de educație timpurie și a creșterii capacității de furnizare a serviciilor antepreșcolare la nivelul municipiului Satu Mare, s-a realizat prin proiect finanțat prin Planul Național de Redresare și Reziliență,  obiectivul de investiții „Proiect Tip – Construire și dotare creșă mare pentru 110 copii, strada Iuliu Coroianu nr. 46 ”
Astfel, pentru utilizarea acestuia potrivit destinației pentru care a fost realizată investiția, precum și gestionarea, întreținerea și exploatarea corespunzătoare a clădirii și a dotărilor aferente este necesată transmiterea în administrare către instituția Creșa Satu Mare.
Măsura contribuie la creșterea capacității de furnizare a serviciilor de creșă, la îmbunătățirea condițiilor oferite copiilor și personalului și la utilizarea eficientă și durabilă a patrimoniului unității administrativ-teritoriale.
Totodată, darea în administrare permite instituției Creșa Satu Mare să asigure în mod direct activitățile de funcționare, întreținere și exploatare a imobilului, cu respectarea destinației și a obligațiilor asumate în cadrul proiectului finanțat prin PNRR.
În aceste condiții, apreciem ca fiind oportună darea în administrarea Creșei Satu Mare a imobilului, în vederea utilizării acestuia pentru desfășurarea activităților specifice serviciilor de creșă și pentru asigurarea unei administrări eficiente a bunului aflat în patrimoniul unității administrativ-teritoriale.
Potrivit art.108 lit.a) din OUG nr.57/2019 privind Codul Administrativ, cu modificările și completările ulterioare, bunurile proprietate publică sau privată a unităților administrativ-teritoriale pot fi date în administrare, unor instituții publice iar conform art. 290 din același act normativ evidența financiar contabilă a bunurilor care alcătuiesc domeniul public al UAT se țin distinct în contabilitate de către titularul dreptului de administrare.
  Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

